Faida na madhara ya teknologia katika shule za sekondari

FAIDA NA MADHARA YA TEKNOLOJIA KATIKA SHULE ZA SEKONDARI. 
Teknolojia ni elimu ya kisayansi inayohusu uundaji na utumiaji wa mitambo. Mitambo tu ni kama vile tarakilishi, kikokoo, Atm, simu na kadhalika. Kila mtambo ina faida na matumizi yake halisi kama vile simu hutumiwa kuandika, kutuma na kupokea ujumbe, nayo ATM hutumiwa kutoa pesa, kikokotoo nacho hutumiwa kufanyia hisabati na kufanyia mahesabu ya nambari kubwa, tarakilishi nayo hutumiwa kuandika na kuhifadhi ujumbe muhimu kwa muda mrefu bila ya kupotea. 
Teknolojia hizi pia zina madhara yake katika kuzitumia mfano, mitambo hii huwezi kutumika mahali ambako hakuna umeme, teknolojia imefanya watu kuwachishwa kazi maana mitambo ndio imepewa kipaumbele ya kufanya kazi. Kazi nyingi hufanywa na mitambo hiyo huwafanya watu wawe wavivu katika kufanya majukumu yao. Wanafunzi shuleni hutumia mitambo kama kikokotoo kufanya hisabati hivyo akili zao zinakuwa haziwezi kufikiria. Walimu shuleni wamekuwa walegevu kwa sababu ya mitambo ya teknolojia. Badala ya kufundisha wanafunzi na kuwaeleza hao wanatumia teknolojia kumfundisha bila kujali kama wanafunzi wameelewa au la. 
Kama ujuavyo kila baya halikosi jema, basi hivyo teknolojia ina faida zake. Teknolojia imewarahisishia wanafunzi maisha ya  shuleni maana sahii hawahitaji kuumiza vichwa kufikiria sana.  Pia hawahitaji kutumia kalamu zao kuandika makala mengi kwa vitabu bali wanatumia tu tarakilishi. Walimu pia wameweza kurahisishiwa kazi maana hawachoki kuwafundisha wanafunzi na kuenda darasani kila mara na kutoa maelezo kwa wanafunzi. 
Teknolojia ya umeme pia imewarahisishia wanafunzi kwani wanaweza amka wakati wowote na kujisomea wenyewe, zamani taa za koroboi ndio zilizokuwa zikifanya kazi japo zilikuwa zikitoa moshi mkali mweusi uliowaumiza vifua na macho yao kwa sababu mwangaza wa koroboi  ulikuwa mchache sana. Teknolojia imefanya wanafunzi kupita vyema katika mitihani yao.
Teknolojia pia imeweza kuzindua kifaa kinachoitwa kokotoo ambacho kinatumika shuleni na wanafunzi pamoja na walimu ili kufanyia hesabu kubwa kubwa, hivyo kikokotoo kimesaidia pakubwa wanafunzi shuleni na watu wote kwa jumla kama walio na maduka makubwa makubwa ili wasijitese wakifanya hesabu za pesa. 
Hivyo basi, ni muhimu kujua madhara ya teknolojia na faida zake kwa jumla maana kila baya halikosi uzuri wake. Pia kwa wengine teknolojia imeweza kuharibu na kuvuruga maisha yao kabisa na pia kwa wengine inaweza kudumisha na kuimarisha maisha yao vilivyo. Hivyo tunafaa tuwe makini na uvumbuzi upya wa kila teknolojia ili  tuweze kujua umuhimu na madhara yake, na ni vipi teknolojia na mitambo ya kisasa inavyotumika ili tusipate matatizo mbeleni na kuathirika wenyewe pamoja na kuyaweka maisha ya watu wengine hatarini.